[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.9.2006

COM(2006) 546 végleges

2004/0117 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

az európai audiovizuális és on-line információs szolgáltatások iparának versenyképességével kapcsolatosan a kiskorúak és az emberi méltóság védelméről, valamint a válaszadási jogról szóló európai parlamenti és tanácsi ajánlás elfogadására vonatkozó tanácsi közös álláspontról

2004/0117 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

az európai audiovizuális és on-line információs szolgáltatások iparának versenyképességével kapcsolatosan a kiskorúak és az emberi méltóság védelméről, valamint a válaszadási jogról szóló európai parlamenti és tanácsi ajánlás elfogadására vonatkozó tanácsi közös álláspontról

1. ELŐZMÉNYEK

A javaslat továbbítása az Európai Parlamenthez és a Tanácshoz[COM(2004) 341 végleges – 2004/0117 COD dokumentum]: | 30.4.2004. |

Az Európai Gazdasági és Szociális Bizottság véleménye: | 9.2.2005. |

Az Európai Parlament véleménye (első olvasat): | 7.9.2005. |

A módosított javaslat továbbításának időpontja: | 23.1.2006. |

A közös álláspont elfogadásának időpontja: | 18.9.2006. |

2. A BIZOTTSÁG JAVASLATÁNAK CÉLJA

A javaslat az európai audiovizuális és információs szolgáltatások iparának versenyképességével kapcsolatosan a kiskorúak és az emberi méltóság védelméről, valamint a válaszadási jogról szóló európai parlamenti és tanácsi ajánlásra vonatkozik. A javaslat a Bizottság által a Tanács és az Európai Parlament részére készített, a kiskorúak és az emberi méltóság összehasonlítható, hatékony védelmének megvalósítását célzó nemzeti keretek ösztönzése által az európai audiovizuális és információs szolgáltatási ipar versenyképességének javításáról szóló, 1998. szeptember 24-i 98/560/EK tanácsi ajánlás alkalmazásáról szóló második értékelő jelentés folytatása.

3. A KÖZÖS ÁLLÁSPONTTAL KAPCSOLATOS MEGJEGYZÉSEK

A Tanács néhány helyen jelentősen módosította a Bizottság javaslatát (amelyet a 2006. január 20-i módosított bizottsági javaslat is módosított), a módosítások a legtöbb esetben elfogadhatók, mivel azok végeredményben az ajánlás céljainak elérését segítik elő.

A szöveg megfogalmazását a Bizottság javaslatához képest néhány helyen módosították annak egyértelműbbé tétele vagy a javasolt ajánlással való összhangjának biztosítása céljából.

Preambulumbekezdések

A (17) preambulumbekezdésben, amely a nemek médiában, illetve reklámokban történő ábrázolásával foglalkozik, a mondat utolsó részét: „ha szükséges, megtenni a megfelelő intézkedéseket” elhagyták. A Bizottságnak nincs ellenvetése e rész elhagyásával szemben. A preambulumbekezdésekben más jelentősebb módosítás nem történt.

Rendelkező rész

A rendelkező rész lényegére vonatkozóan a következő módosításokat tették:

Az I. szakasz 2. pontjának a) alpontja a „valamint például az iskolai oktatás keretében zajló folyamatos képzés révén” résszel egészül ki. A Bizottságnak nincs ellenvetése az e résszel történő kiegészítéssel szemben.

Az I. szakasz 2. pontjának c) alpontja a „[cselekvés], melynek célja az állampolgároknak az internet által nyújtott lehetőségekről való szélesebb körű tájékoztatása” rendelkezéssel egészül ki. A Bizottság üdvözli az e rendelkezéssel való kiegészítést.

A II. szakasz 1. pontja „a például szűrőrendszerek révén” és „vagy … figyelmeztető üzenetek” kifejezéssel egészül ki. A Bizottságnak nincs ellenvetése az e kifejezésekkel történő kiegészítéssel szemben.

A II. szakasz 2. pontját a következőképpen fogalmazták át: „vizsgálják meg olyan szűrők létrehozásának lehetőségét, amelyek megakadályozzák az emberi méltóságot sértő információk interneten történő terjesztését”. Még ha e rendelkezés nem is tartalmaz különleges utalást a „gyermekpornográfiát tartalmazó … anyagokra”, a Bizottság úgy gondolja, hogy ezt lefedik „az emberi méltóságot sértő információk”. Ezért a Bizottságnak nincs ellenvetése ezen átfogalmazással szemben.

A II. szakasz 3. pontjában a „használók körében az információt szűrő rendszerek révén” részt elhagyták. Mivel a rendelkezés lényegi része „dolgozzanak ki olyan intézkedéseket, amelyek fokozzák … tartalomminősítő rendszerének használatát” még szerepel e pontban, a Bizottságnak nincs ellenvetése ezen átfogalmazással szemben.

A II. szakasz 4. pontját a következőképpen fogalmazták át: „fontoljanak meg hatékony eszközöket az audiovizuális és on-line információs szolgáltatások terén a nemen, fajon vagy etnikai származáson, valláson vagy meggyőződésen, fogyatékosságon, koron vagy szexuális irányultságon alapuló megkülönböztetés bármilyen formájának elkerülésére és az az elleni küzdelemre, valamint a férfiak és nők társadalombeli készségei és tehetsége sokrétű és valós ábrázolásának előmozdítására.” Ezen átfogalmazás nem módosítja e rendelkezés lényegét. Ezért a Bizottságnak nincs ellenvetése ezen átfogalmazással szemben.

A „TUDOMÁSUL VESZI, hogy a Bizottságnak” kezdetű szakasz 1. pontja az „előnyeiről és” szavakkal egészül ki. A Bizottságnak nincs ellenvetése e kiegészítéssel szemben, tekintettel azon szándékára, hogy az internet és az on-line technológiák biztonságos használatára vonatkozó 2005–2008-as többéves közösségi programmal tájékoztató cselekvéseket kíván előmozdítani.

Ugyanezen szakasz 6. pontja a következő résszel egészül ki: „Szándékában áll a tagállamok által nyújtott tájékoztatás alapján jelentést benyújtani az Európai Parlament és a Tanács részére az ezen ajánlásban foglalt intézkedések végrehajtásáról és hatékonyságáról, valamint szükség esetén felül kívánja vizsgálni ezt az ajánlást”. E kiegészítés elfogadható a Bizottság számára, mivel az a javasolt rendelkezéseket (35. és 36. európai parlamenti módosítások) is érinti, amelyek ajánlják, hogy a tagállamok az ezen ajánlás alkalmazásában hozott rendelkezésekről jelentést nyújtsanak be a Bizottságnak, és hogy a Bizottság a tagállamok által benyújtott jelentés alapján az ezen ajánlásban foglalt intézkedésekről jelentést nyújtson be az Európai Parlament számára. A Bizottság ezért úgy gondolja, hogy ezen új rendelkezést tekintetbe véve ezen utóbbi rendelkezések mellőzhetők.

Mellékletek

Az I. mellékletben csak kisebb jelentőségű módosításokat végeztek: a „minimális elveket” „indikatív iránymutatásokká” módosították vissza; az utolsó mondat „a tagállamoknak ügyelniük kell arra, hogy a válaszadási jog vagy az ezzel egyenértékű jogorvoslati lehetőségek gyakorlását és a véleménynyilvánítási szabadságot ne akadályozzák indokolatlan módon” nem szerepel a tanácsi közös álláspontban. A Bizottság elfogadja az „indikatív iránymutatások” újbóli alkalmazását és egyetért a Tanáccsal abban, hogy a „tagállamoknak ügyelniük kell arra, hogy a válaszadási jog vagy az ezzel egyenértékű jogorvoslati lehetőségek gyakorlását és a véleménynyilvánítási szabadságot ne akadályozzák indokolatlan módon” mondat felesleges.

Bár a II. mellékletben a „Példák a médiaismeretekre vonatkozó lehetséges cselekvésekre” részből kettőt elhagytak, és a többi példát a Tanács átfogalmazta, az e példákat alátámasztó elvek lényegében ugyanazok maradtak. A Bizottság ezért elfogadja e módosításokat.

A III. melléklet „Példák az ágazatok és az érintett felek kiskorúak javát szolgáló lehetséges cselekvéseire” rész valamennyi példáját átfogalmazta a Tanács. Mivel e példák lényege ugyanaz maradt, a Bizottság elfogadja e módosításokat.

4. KÖVETKEZTETÉS

A Tanács, mint a Bizottság a módosított javaslatában teljesen, részben vagy elvben elfogadta az 1., 2., 4., 6., 7., 8., 9., 10., 11., 12., 14., 15., 16., 18., 19., 20., 21., 22., 23., 24., 25., 26., 28., 29., 30., 31., 33., 35., 36., 37. és 38. módosításokat. Továbbá a Tanács követte a Bizottság módosított javaslatának irányvonalát, és nem fogadta el a 3., 5., 13., 27., 32. és 34. módosításokat a közös álláspontjában.

A Bizottság úgy gondolja, hogy a 2006. szeptember 18-án minősített többséggel elfogadott közös álláspont nagy többségében figyelembe veszi a Bizottság javaslatának célkitűzéseit és megközelítését, valamint hogy a Tanács megfelelően figyelembe veszi az Európai Parlament kívánságait és prioritásait, és elfogadta a Parlament legtöbb módosítását. A Bizottság ezért támogatja a közös álláspontot, és örömmel várja a Parlament és a Tanács között az ajánlás elfogadására irányuló mielőbbi megállapodást.